Stqarrija ta' Repubblika: Erbgħin persuna minn setturi differenti tal-ħajja Maltija l-bieraħ fil-għaxija iffurmaw formalment 'Repubblika', organizzazzjoni mhux governattiva bil-għan li tippromwovi d-demokrazija u s-saltna tad-dritt f'Malta. Fil-laqgħa li saret il-bieraħ fil-Floriana, il-membri fundaturi ta' Repubblika approvaw l-istatut tal-organizzazzjoni li qed jiġi ppubblikat fuq il-paġna elettronika ta' Repubblika www.facebook.com/Repubblika . Il-membri approvaw ukoll il-ħatra tal-ewwel kumitat eżekuttiv ta' Repubblika, ippresjedut mill-President Marion Pace Asciaq. Dr Robert Aquilina inħatar Segretarju Ġenerali ta' Repubblika u Paula Fleri-Soler hija t-Teżorier. Repubblika twaqqfet biex tippromwovi d-drittijiet ċivili, il-ħajja demokratika, is-saltna tad-dritt, il-kelma ħielsa, il-libertajiet personali, l-inklużjoni soċjali, il-konservazzjoni tal-ambjent, is-sostennibilta' ekonomika u l-ugwaljanza tal-aċċess. Dan tagħnmly billi tieħu sehem attiv fid-djalogu nazzjonali u b'inizjattivi relevanti bi skop edukattiv, soċjali jew filantropiku, Repubblika se tapplika biex tirreġistra mal-Kummissarju għall-Għaqdiet Volontarju u fir-Reġistru tal-Persuni Legali skond il-liġi. Persuni li jixtiequ jissieħbu f'Repubblika huma mistiedna jagħmlu dan billi jżuru l-paġna elettronika tal-organizzazzjoni fuq Facebook. Previous: Ngħidu kelma dwar id-drittijiet tal-bniedem? Next: Membru Parlamentari se jiġi mixli b'vjolenza domestika. Laqgħa urġenti tal-Grupp Parlamentari PN għal-lum wara nofsinhar. window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Repubblika mwaqqfa formalment